
Nr. 3606 din 09.01.2024
REFERAT DE APROBARE

a proiectului de hotărâre privind aprobarea Planului local de asigurare a resurselor umane, materiale şi financiare necesare gestionării situaţiilor de urgenţă pe anul 2024, la nivelul comunei Cornetu, județul Ilfov
Concepţia, organizarea, desfăşurarea şi managementul activităţilor de protecţie civilă se stabilesc şi se realizează la nivel local şi naţional pe principiile autonomiei, subsidiarităţii, legalităţii, responsabilităţii, corelării obiectivelor şi resurselor, cooperării şi solidarităţii
.
Având în vedere prevederile art. 25 din Legea nr. 481/2004 privind protecţia civilă, republicată, cu modificările şi completările ulterioare, unde se prevăd următoarele: 

″Consiliile judeţene, Consiliul General al Municipiului Bucureşti, consiliile locale ale municipiilor, oraşelor şi comunelor şi consiliile locale ale sectoarelor municipiului Bucureşti au următoarele atribuţii principale:

a) aprobă organizarea protecţiei civile la nivelul unităţii administrativ-teritoriale, analizează anual şi ori de câte ori este nevoie activitatea desfăşurată şi adoptă măsuri pentru îmbunătăţirea acesteia;

b) aprobă planurile anuale şi de perspectivă pentru asigurarea resurselor umane, materiale şi financiare destinate prevenirii şi gestionării situaţiilor de urgenţă;

c) participă, potrivit legii, la asigurarea finanţării măsurilor şi a acţiunilor de protecţie civilă, precum şi a serviciilor de urgenţă şi a structurilor care au atribuţii legale în acest domeniu; (…)″, 

coroborate cu cele ale art. 27 din aceeaşi lege, unde se stipulează faptul că 
″Primarul are următoarele atribuţii principale:

a) propune consiliului local structura organizatorică de protecţie civilă;

b) aduce la îndeplinire hotărârile consiliului local în domeniul protecţiei civile;

c) aprobă planurile operative, de pregătire şi planificare a exerciţiilor de specialitate;

d) propune fondurile necesare realizării măsurilor de protecţie civilă; (…)″, 

precum şi cele ale art. 129, alin. (2) lit. d) şi alin. (7) lit. h) din Ordonanţa de urgenţă nr. 57/2019 privind Codul administrativ, cu moificările şi completările ulterioare,

Ţinând cont de necesitatea întocmirii Planului Naţional care stabileşte necesarul potenţialului uman, resurselor materiale şi financiare ce pot fi utilizate în prevenirea şi gestionarea situaţiilor de urgenţă, 
Prezint spre dezbatere şi aprobare de către Consiliul local al comunei Cornetu, județul Ilfov proiectul de hotărâre privind aprobarea Planului local de asigurare a resurselor umane, materiale şi financiare necesare gestionării situaţiilor de urgenţă pe anul 2024, la nivelul comunei Cornetu, județul Ilfov.
PRIMAR

Adrian Eduard STOICA
� Conform art. 2 din din Legea nr. 481/2004 privind protecţia civilă, republicată, cu modificările şi completările ulterioare.





